FI Euroopan unionin virallinen lehti C 323/31

Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetun neuvoston asetuksen (EY) N:o 510/2006 6 artiklan 2 kohdassa tarkoitettu rekisteröintihakemuksen julkaiseminen

2010/C 323/14

Tämä julkaiseminen antaa oikeuden vastustaa hakemusta neuvoston asetuksen (EY) N:o 510/2006 (1) 7 artiklassa tarkoitetulla tavalla. Vastaväitteet on toimitettava Euroopan komissiolle kuuden kuukauden kuluessa tästä julkaisemisesta.

YHTENÄINEN ASIAKIRJA

NEUVOSTON ASETUS (EY) N:o 510/2006

”CORDERO DE EXTREMADURA”

EY-N:o: ES-PGI-0005-0725-09.10.2008

SMM ( X ) SAN ( )

1. Nimi:

”Cordero de Extremadura”

2. Jäsenvaltio tai kolmas maa:

Espanja

3. Maataloustuotteen tai elintarvikkeen kuvaus:

3.1 Tuotelaji:

Luokka 1.1 Tuore liha (ja muut eläimenosat)

3.2 Kuvaus 1 kohdassa nimetystä tuotteesta:

Liha, joka on saatu tarkastetuista karitsanruhoista tai niiden osista ja on peräisin eläimistä, joilla on 5.2 kohdassa kuvatut erityispiirteet

Kyseisten eläinten ruhoilla on seuraavat erityispiirteet:

a) Paino: ruhon paino on pässikaritsoilla alle 16 kg ja uuhikaritsoilla alle 14 kg

b) Rasvaisuus: luokkien ”Ohut” (2) ja ”Keskinkertainen” (3) välillä (asetus (EY) N:o 1249/2008)

c) Väri: vaaleanpunaisen ja hennon vaaleanpunaisen välillä

d) Lihakkuus: luokka ”O” (melko hyvä) ja sitä korkeammat luokat (asetus (EY) N:o 1249/2008)

e) Käsitelty virheettömästi, ei verenpurkaumia

f) Rasvan ominaisuudet: — ulkoinen rasva valkoista ja kiinteää — ruhon ontelon sisäinen rasva valkoista, peittää munuaiset puolittain mutta ei koskaan kokonaan

SMM Cordero de Extremadura -lihan erityispiirteet ovat seuraavat:

— Liha hennon vaaleanpunaisesta vaaleanpunaiseen

— Aistinvaraiset ominaisuudet: erinomainen syyrakenne, joka tuntuu hyvin miellyttävältä suussa ja sisältää kohtuullisesti lihaksensisäistä rasvaa. Liha on erittäin mureaa ja vähärasvaista. Makua, aromi ja mehukkuus ovat erinomaiset, koska rasva on jakautunut hyvällä tavalla ja on hyvälaatuista.

3.3 Raaka-aineet (ainoastaan jalostetut tuotteet):

—

3.4 Rehu (ainoastaan eläinperäiset tuotteet):

—

3.5 Erityiset tuotantovaiheet, joiden on tapahduttava yksilöidyllä maantieteellisellä alueella:

Asianomaisilla SMM-tiloilla käytetään laajaperäistä tai puoliksi laajaperäistä tuotantojärjestelmää, ja jalostuseläinten ja vieroittamattomien karitsojen kasvatus tapahtuu laajaperäisesti.

Jalostuseläinten kasvatuksessa menetelmät ja luonnonvarojen käyttö ovat perinteisen laajaperäisen kasvatuksen mukaisia. Niiden ravinnon perustana on läpi vuoden luonnonlaidun, jonka täydennykseksi annetaan tarvittaessa olkea, viljaa, viherrehua, sivutuotteita ja pääasiassa vilja-, öljy- ja valkuaiskasveista valmistettuja rehutiivisteitä. Täydennysruokinnan kesto ja määrä riippuvat käytettävissä olevista resursseista ja eläinten tuon hetkisistä tarpeista.

Karitsat pysyvät emänsä luona ja käyttävät ravinnokseen tämän maitoa, kunnes ne vieroitetaan 40–50 päivän ikäisinä. Kolmen viikon ikäisestä niille voidaan antaa lisäksi sopivaa aloitusrehua. Vieroitetut karitsat pidetään sisätiloissa ja tarkastetaan joko niiden omissa kasvatustiloissa tai asianomaiseen rekisteriin merkityissä lihotus- ja teurastustiloissa. Niiden ruokinta perustuu tiivisteisiin, jotka valmistetaan pääasiassa vilja-, öljy- ja valkuaiskasveista ja viljanoljesta. Täydennysrehuna teuraskaritsoilla käytetään yksinomaan pääasiassa vilja-, öljy- ja valkuaiskasveista koostuvia rehuseoksia.

Suojatun maantieteellisen merkinnän saaneiden karitsojen on oltava peräisin tarkastuselimen (Consejo Regulador) rekisteriin merkityiltä tiloilta, ja niiden on oltava teurastettavaksi tuotaessa täysin tunnistettuja.

Karitsojen teurastus ja ruhojen käsittely tehdään teurastamoissa ja leikkaamoissa, jotka pystyvät osoittamaan, että tuote on eritelmän mukainen, että laitos täyttää voimassa olevan lainsäädännön vaatimukset ja että se pitää asianmukaisia rekistereitä, jotka mahdollistavat tuotteen jäljitettävyyden ja säännölliset tarkastukset. Tällä tavoin pyritään varmistamaan suojatun maantieteellisen merkinnän Cordero de Extremadura suojelu ja luotettavuus. Karitsoiden kuljetus alkuperätilalta teurastamoon saa kestää enintään kaksi tuntia. Näin vältetään se, että kuljetus aiheuttaisi eläimille stressiä ja että lihan laatu heikkenisi stressin aiheuttamien pH:n vaihtelujen seurauksena.

Consejo Regulador tarkastaa myös ruhon käsittelyn ja paloittelun aikana, ettei ruhon tai ruhonosien laatu heikkene.

3.6 Viipalointia, raastamista, pakkaamista jne. koskevat erityiset säännöt:

—

3.7 Merkintöjä koskevat erityissäännöt:

Suojattu liha saatetaan markkinoille varustettuna varmennusmerkillä, jossa on oltava kauppanimityksen jälkeen maininta ”Suojattu maantieteellinen merkintä Cordero de Extremadura” tai yhteisön tunnus ja Consejo Reguladorin logo.

Riippumatta siitä, missä muodossa suojattu liha saatetaan markkinoille kulutusta varten, se on varustettava varmennusmerkillä, joka on tuotteen tunnistamisen selvästi mahdollistava numeroitu etiketti, kuluttajien harhaanjohtamisen välttämiseksi.

4. Maantieteellisen alueen tarkka rajaus:

Suojatun maantieteellisen merkinnän Cordero de Extremadura kattama alue on sama kuin Extremaduran alue.

5. Yhteys maantieteelliseen alueeseen:

5.1 Maantieteellisen alueen erityisyys:

Foinikialaisten, roomalaisten ja arabien sivilisaatiot suojelivat ja laajensivat lampaiden laidunnusta alueella, kunnes kuningas Alfonso X:n valtakaudella perustettiin Honrado Concejo de la Mesta de los Pastores (lammaspaimenten neuvosto). Tämä merkitsi lampaankasvatuksen uuden aikakauden alkua Espanjassa.

Sen lisäksi, että kyseinen maantieteellinen alue on asianomaisen rodun elinaluetta, sillä on pitkä lampaanhoidon perinne ja sillä käytetään perinteisiä kasvatusmenetelmiä. Fyysisten ja maantieteellisten ominaisuuksien puolesta alue käsittää laitumia ja niittyjä, joita voidaan käyttää laajaperäiseen laiduntamiseen. Sen erottavat muista alueista tietyt luonteenomaiset erityispiirteet, kuten kallioperän ja maaperän ominaisuudet, kotoperäinen kasvisto ja eläimistö, laiduntalouden tuotteet, sademäärä, aurinkotuntien määrä ja ilmasto).

Alueella on tasankoja ja puolitasankoja 200–800 m korkeudessa merenpinnasta. Sillä vallitsee puolikuiva Välimeren ilmasto, jota pehmentää valtameren vaikutus. Vuotuinen keskilämpötila on 16–17 °C, ja talvet ovat kylmiä ja kesät lämpimiä. Vuotuinen sademäärä on 450–850 mm. Sateita saadaan talvella ja alkukeväästä, mutta kesällä ei sada. Aurinkotunteja on yli 3 000 vuodessa.

Laidunekosysteemi on kehittynyt vuosisatojen kuluessa laajoille alueille Extremaduran maa-alasta tuloksena ihmisen välimereisissä metsissä harjoittamasta toiminnasta. Alueen karjanhoito on ollut perinteisesti laajaperäistä kasvatusta, jossa eri eläimet (niin kotieläimet kuin luonnonvaraisetkin eläimet), ympäristö ja ihmisen toiminta ovat aina olleet tasapainossa. Järjestelmässä pääasiallisena energianlähteenä ovat niittylaitumet, joiden vaihtelevassa lajistossa on runsaasti yksivuotisia itsesiementäviä lajeja.

5.2 Tuotteen erityisyys:

SMM Cordero de Extremadura -liha on peräisin eläimistä, joilla on seuraavat erityisominaisuudet:

a) Kasvatusmenetelmä Käytetään laajaperäistä menetelmää, jossa karitsat pysyvät emänsä kanssa käyttäen ravinnokseen tämän maitoa. Vierotukseen asti ne voivat saada täydennykseksi rehutiivisteitä, jotka koostuvat pääasiassa vilja- ja palkokasveista. Teuraseläinten loppuruokinta tapahtuu sisätiloissa, ja siinä käytetään tiivisteitä ja viljanolkea. Karitsojen teurastusikä on enintään 100 päivää.

b) SMM Cordero de Extremadura -karitsojen vanhempien rodulle on asetettu seuraavat vaatimukset: Emä: Merino tai Merinon risteytys Merino Precoz-, Merino Fleischsaf- tai Ile de France -muodon kanssa, kuitenkin aina niin, että vähintään puolet emän vanhemmista on Merinoja. Isä: mikä Merino-rodun muoto tahansa (Merino, Merino Precoz, Merino Fleischschaf, Ile de France ja Berrichon du Cher), puhtaana tai ensimmäisen polven risteytyksenä.

5.3 Syy-seuraussuhde, joka yhdistää maantieteellisen alueen seuraaviin: tuotteen laatu tai ominaisuudet (kun kyseessä SAN) tai tuotteen erityislaatu, maine tai muut ominaisuudet (kun kyseessä SMM):

Cordero de Extremadura -lihan hyväksymistä suojattuna maantieteellisenä merkintänä koskeva hakemus on perusteltu ottaen huomioon kyseisen lihan erityisominaisuudet ja tuotteen hyvä maine.

a) Tuotteen erityistunnusmerkit:

Lihan mureus, mehukkuus, väri ja rasvapitoisuus ovat tulos Extremadurassa käytetystä tuotantomenetelmästä, kuten suoritetuista tutkimuksista ilmenee:

”Tämä Extremaduran alueelle ominainen tuotantomenetelmä, joka kytkeytyy alueen laidunekosysteemeihin ja jonka kasvatus- ja ruokintamenetelmät kuten myös kyseinen rotu ovat alueelle tyypilliset, vaikuttaa karitsanlihan koostumukseen ja sen aistinvaraisiin ominaisuuksiin” (Sañudo y col, 1997 ja Díaz y col, 2005).

Tämä Extremaduralle ominainen tuotantomenetelmä, jonka erityispiirteitä ovat laidunekosysteemien luonnonvarojen hyödyntäminen, karitsojen pysyminen yhdessä emänsä kanssa kasvatusajan, ruokinta ja teurastusikä, antaa karitsanlihalle erityiset mureus-, väri- ja mehukkuusominaisuudet.

b) Cordero de Extremadura -lihan maine

Extremadurassa karjanhoito on aina ollut perustavan tärkeää alueen taloudelle, ja erityisen keskeisellä sijalla on ollut lampaankasvatus, mistä vanhat kirjoitukset todistavat. Esimerkiksi 1700-lukuun liittyvässä Ensenadan markiisin perusrekisterissä (El Catastro del Marqués de la Ensenada) lammasluvuksi ilmoitetaan yli 1 300 000.

Myös Extremaduran niityillä tuotetun lampaanlihan laadusta (etenkin Merino-rodun) on runsaasti havainnollisia viitteitä.

”Sana ”Extremadura” tarkoittaa maa-alueita, joita käytetään talvisaikaan paikasta toiseen siirtyvien ruohoa syövien eläinten laidunmaana. Emien sijoittaminen yhteen paikkaan ja karitsojen toiseen on espanjaksi ”extremar el rebaño”. Tästä Extremadura on saanut nimensä. Näin alue määritellään vuorten takaiseksi alueeksi (Traslasierra), jossa talvilaitumet sijaitsevat – suuret laitumet (dehesas), jonne paikallisilla asukkailla ei ole pääsyä, (”Paimenet lähtevät jo extremaduraan”) (pienellä alkukirjaimella) …” La Historia de Extremadura, editado por Hoy, Diario de Extremadura. 1997.

Vuonna 1616 kirjoitetussa teoksessa Medicina española contenida en proverbios vulgares de nuestra lengua (Espanjalaisesta lääkintätaidosta kielemme sananparsilla) Ivan Sorapan sanoo Extremadurasta:

”laitumiensa ja tammenterhojensa hyvä laatu turvaa lihan koko Vanhalle Kastilialle, hoville, La Manchalle, Toledon kuningaskunnalle, Sevillalle ja Granadalle …”

”Sanotaan, että Extremadurassa kasvatettu karja tunnetaan syystäkin kaikkialla maailmassa ja että jo pelkästään Guadiana-joen varsilla laiduntaa joka vuosi yli viisisataatuhatta eläintä, isompaa ja pienempää karjaa …”

Karitsanlihan merkityksestä Extremaduralle ei liene epäilystäkään, sillä jo Extremaduran historia on osittain alueen keittotaidon historiaa, joka on alueella eri aikoina eläneiden kansojen ravinnon historiaa. Tästä ovat osoituksena monet historioitsijoiden sitaatit, joissa on aikojen kuluessa ylistetty Extremaduran karitsanlihan erinomaisuutta:

— Teos Historia Universal de la Primitiva y Milagrosa Imagen de Ntra. Sra. de Guadalupe, 1743, sisältää viittauksia keisari Kaarle V:n gastronomisista mieltymyksistä: ”Hänen jo vetäydyttyä Yusten luostariin priori kävi hänen luonaan joka kuukausi koska oli hyvin kiintynyt paikkaan mutta myös siksi, että hänen keisarillinen korkeutensa piti kovasti karitsanlihasta, jota siellä tuotettiin …”

— Dionisio Pérezin vuonna 1952 ilmestyneessä espanjalaisen ruoan oppaassa (Guía del buen comer español) tunnettu lääkäri Thebusse esittelee extremaduralaisen keittiön ja nostaa esille kaksi ruokalajia, joita hän kuvailee ”majesteetillisiksi”: caldereta de los pastores (lammasmuhennos) ja pollo caminero (kanaruoka).

Extremaduran karitsanliha nykypäivänä.

Nykyään on lukuisia suosittuja reseptejä, jotka perustuvat karitsanlihaan: Caldereta extremeña (Extremaduran lammasmuhennos), Cochifrito de Borrego (lammaspata), Carnero con orégano (karitsanliha oreganolla), Chanfaina (keuhko- ja maksamuhennos), Manos de cordero (lampaankoivet) jne. (Recetario de Cocina extremeña: Estudio de sus orígenes. Universitas Editorial, 1985).

Myös nykyään SMM Cordero de Extremadura -lihaan liittyvä perinne elää ja on arvossaan. Tuotteen kysyntä ravintoloiden ja hyvän ruoan ystävien keskuudessa kasvaa koko ajan, ja kyseistä lihaa käytetään usein myös uusissa ruokalajeissa (Nuevo Recetario de Cocina Extrermeña, 2001).

SMM Cordero de Extremadura -lihan erityisyyttä korostetaan tuoreissa tutkimuksissa:

— Caracterización de la calidad de la canal de los corderos con D. E.”Cordero de Extremadura” y ”Cordero Manchego” (Alonso, I.; Sánchez, C.; Pardos, J. F.; Pardos, J. J.; Delfa, R.; Sierrra, I.; Fisher, A., 1999)

— Identificación y adecuación de la calidad y la composición de la carne de diferentes tipos ovinos europeos. Adaptación a las preferencias de los consumidores. Proyecto FAIR3-CT96-1768 ”OVAX” (Sañudo, C y col., 1999)

— Evaluación de los caracteres cuantitativos y cualitativos de las canales de corderos obtenidas en distintos sistemas de explotación. (Maria de la Montaña López Parra, 2006).

Eritelmän julkaisutiedot:

(Asetuksen (EY) N:o 510/2006 5 artiklan 7 kohta)

http://aym.juntaex.es/NR/rdonlyres/694B12E7-A6EF-41B3-971A-2F72813DF862/0/PliegoIGP_Cordero.pdf

(1) EUVL L 93, 31.3.2006, s. 12.